Tükrös idézetek, mondások

Beszélgessünk az alábbi idézetekről, mondásokról!

Mert ha valaki hallgatója az igének és nem megtartója, az ilyen hasonlatos ahhoz az emberhez, aki tükörben nézi az ő természet szerinti ábrázatát: Mert megnézte magát és elment, és azonnal elfelejtette, milyen volt.

(Jak 1:23-24)

A világ olyan, mint egy tükör. Látod? Mosolyogsz, és a barátaid visszamosolyognak.

A könyvek olyanok, mint a tükör: mindenki azt látja bennük, amit a lelkében hordoz.

(Carlos Ruiz Zafón)

Nem az vagyok én, akit a tükörben látok, hanem aki a tükörbe néz.
(Müller Péter)

Nincs jobb tükör a régi barátnál.

Ha tükröt tartasz mások elé, ne felejts magad is tükörbe pillantani.

(Platón)

Legyünk hálásak a tükörnek, hogy csak a külsőnket mutatja!

(Samuel Butler)

A tükör nem hazug. De hazug a szem, mely a tükörbe tekint.

(Mikszáth Kálmán)

Minél többféle tükörben nézzük meg magunkat, annál jobban megismerjük az arcunkat.

(Nádasdy Ádám)

A történelmet tükörnek tekintem, amelynek segítségével a magam életét is lehetőleg tökéletesíteni és az ábrázolt hősök erényéhez hasonlóvá igyekszem tenni.

(Plutarkhosz)

Rossz tükör a hizelkedés, hamisat mutat.